CELEX: 61999CO0249
Language: el
Date: 1999-11-18 00:00:00
Title: Διάταξη του Δικαστηρίου (πρώτο τμήμα) της 18ης Νοεμßρίου 1999. # Pescados Congelados Jogamar SL κατά Επιτροπής των Ευρωπαϊκών Κοινοτήτων. # Αίτηση αναιρέσεως - Προσφυγή κατά παραλείψεως - Απαράδεκτο που διαπιστώθηκε πρωτοδίκως. # Υπόθεση C-249/99 P.

Avis juridique important

|

61999O0249

Διάταξη του Δικαστηρίου (πρώτο τμήμα) της 18ης Νοεμßρίου 1999.  -  Pescados Congelados Jogamar SL κατά Επιτροπής των Ευρωπαϊκών Κοινοτήτων.  -  Αίτηση αναιρέσεως - Προσφυγή κατά παραλείψεως - Απαράδεκτο που διαπιστώθηκε πρωτοδίκως.  -  Υπόθεση C-249/99 P.  

Συλλογή της Νομολογίας του Δικαστηρίου 1999 σελίδα I-08333

Περίληψη
Λέξεις κλειδιά

Προσφυγή κατά παραλείψεως - Όχληση προς το όργανο - Προϋποθέσεις - Ρητό και συγκεκριμένο αίτημα [Συνθήκη ΕΚ, άρθρο 175, εδ. 2 (νυν άρθρο 232, εδ. 2, ΕΚ)] 

Περίληψη

 $$Η προσφυγή κατά παραλείψεως είναι παραδεκτή μόνο στον βαθμό που ο προσφεύγων τήρησε δεόντως την προ της ασκήσεως της προσφυγής διαδικασία καλώντας την Επιτροπή να ενεργήσει, υπό την έννοια του άρθρου 175, δεύτερο εδάφιο, της Συνθήκης (νυν άρθρου 232, δεύτερο εδάφιο, ΕΚ). Μια τέτοια πρόσκληση πρέπει, αφενός, να είναι αρκούντως σαφής και ακριβής προκειμένου να δώσει τη δυνατότητα στο θεσμικό όργανο να γνωρίσει κατά τρόπο συγκεκριμένο το περιεχόμενο της αποφάσεως που του ζητείται να εκδώσει και, αφετέρου, να καθιστά εμφανές ότι υποχρεώνει το θεσμικό όργανο να λάβει θέση. Τούτο δεν ισχύει στην περίπτωση τηλεομοιοτυπίας που απηύθυνε ο προσφεύγων στην Επιτροπή και η οποία δεν περιέχει κανένα τέτοιο στοιχείο και ουδόλως αναφέρει ότι αποτελεί προκαταρκτική πράξη ένδικης διαδικασίας, αλλά με την οποία, αντιθέτως, ο προσφεύγων περιορίζεται να ζητήσει από την Επιτροπή ορισμένες πληροφορίες, όπως τους αριθμούς τηλεφώνου και τηλεομοιοτύπου των υπαλλήλων και των οργανισμών που είχαν αναλάβει την υπόθεση, με τους οποίους επιθυμεί, κατά τις δηλώσεις του, να έλθει σε επαφή.